Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 313/11/8811	Trebišov, 14.1.2013
EEČ : 2-69-12-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, XXXXX, Maďarsko
	V čase od 14.30 h dňa 27.04.2011 do 07.30 h dňa 28.04.2011 došiel k neobývanému rodinnému domu č. XXXXX na ul. XXXXX v obci XXXXX kde vyvalil zadnú drevenú bránku v oplotení rodinného domu, takto sa dostal na dvor, kde prešiel k drevenému oknu, ktoré nezisteným predmetom vypáčil, čím sa dostal do vnútra domu, odkiaľ odcudzil hifi vežu zn. Condor, mäsové výrobky, rôzny alkohol, sadu pohárov 40 ks, ružový porcelán, nohavicový kostým čiernej farby a dámsku vetrovku sivej farby, čím takto poškodenému XXXXX spôsobil škodu vo výške 531,50 € a poškodením zariadenia škodu vo výške 40,- €.
lebo je trestné stíhanie neprípustné podľa § 9 odsek 1 písmeno d Tr. por.
Odôvodnenie:
	Uznesením povereného príslušníka  OO PZ Streda nad Bodrogom, sp. zn. ORP-520/SB-TV-2011 z 28.04.2011 bolo začaté trestné stíhanie a následne uznesením povereného príslušníka OO PZ Streda nad Bodrogom, sp. zn. ORP-520/SB-TV-2011 z 30.05.2011 bolo vznesené obvinenie XXXXX  pre prečin krádeže podľa § 212 ods. 2 písm. a  Tr. zák.

	Tento prečin mal byť spáchaný  tak, ako je to uvedené vo výrokovej časti tohto uznesenia.

	V priebehu vyšetrovania bolo zistené, že obvinený XXXXX dňa 15.12.2012 zomrel.

	V zmysle § 215 ods. 1 písm. d Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por. Podľa § 9 ods. 1 písm. d Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu kto zomrel, alebo bol vyhlásený za mŕtveho.  
	
	Z vyššie uvedených skutočností je teda zrejmé, že prečinu  krádeže podľa § 212 ods. 2 písm. a Tr. zák. sa v tomto prípade dopustil XXXXX, avšak vzhľadom k tomu, že v priebehu vyšetrovania došlo k jeho úmrtiu, bolo potrebné trestné stíhanie proti jeho osobe v danej veci zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Maroš Sabo
prokurátor